CELEX: C2007/247/03
Language: fi
Date: 2007-10-20 00:00:00
Title: Asia C-309/07: Ennakkoratkaisupyyntö, jonka Hessischer Verwaltungsgerichtshof (Saksa) on esittänyt 5.7.2007 — Firma Baumann GmbH v. Land Hessen

20.10.2007   
            
            
               FI
            
            
               Euroopan unionin virallinen lehti
            
            
               C 247/2
            
         Ennakkoratkaisupyyntö, jonka Hessischer Verwaltungsgerichtshof (Saksa) on esittänyt 5.7.2007 — Firma Baumann GmbH v. Land Hessen
   (Asia C-309/07)
   (2007/C 247/03)
   Oikeudenkäyntikieli: saksa
   Ennakkoratkaisua pyytänyt tuomioistuin
   Hessischer Verwaltungsgerichtshof
   Pääasian asianosaiset
   
      Kantaja: Firma Baumann GmbH
   
      Vastaaja: Land Hessen
   Ennakkoratkaisukysymykset
   
               1)
            
            
               Onko kansallisella lainsäätäjällä silloin, kun se käyttää 29.1.1985 annetun neuvoston direktiivin 85/73/ETY 5 artiklan 3 kohdassa, sellaisena kuin direktiivi on muutettuna 26.6.1996 annetulla neuvoston direktiivillä 96/43/EY, ja liitteessä A olevan I luvun 4 kohdan a alakohdassa säädettyä mahdollisuutta korottaa tietyn laitoksen osalta kiinteitä maksuja ja liitteessä A olevan I luvun 4 kohdan b alakohdassa säädettyä mahdollisuutta kantaa tosiasiallisesti aiheutuneet kustannukset kattava maksu, tiukasti sidottu liitteessä A olevan I luvun 1 ja 2a kohdassa säädettyyn maksurakenteeseen (eläinlajien, nuorten ja täysikasvuisten eläinten, teuraspainon mukaan tms.) vai onko sen mahdollista maksun määrää määrätessään tehdä ero teurastusyksiköistä suuren kapasiteetin laitoksissa tehtävien tarkastusten ja muiden tarkastusten välillä ja tämän lisäksi myös porrastaa maksun määrä alenevasti näiden molempien ryhmien sisällä eläinlajeja kohti suoritettujen teurastusten lukumäärän mukaan siten, että edellytyksenä on ainoastaan, että tämä vastaa tosiasiallisia kustannuksia?
            
         
               2)
            
            
               Voiko kansallinen lainsäätäjä kantaa edellä olevan sääntelyn perusteella omistajan pyynnöstä muulloin kuin tavanomaisina teurastusaikoina suoritettavien teurastusten osalta tavanomaisina teurastusaikoina suoritettavista tarkastuksista kannettavan maksun lisäksi kannettavan prosenttimääräisen lisämaksun silloin, jos tämä vastaa tosiasiallisia lisäkustannuksia, vai onko näiden kustannusten sisällyttävä kaikkien maksuvelvollisten osalta sovellettavaan kiinteään (korotettuun) maksuun?